Neljap hommikul jõudsin siis ilustikenasti Sydneysse, lennuk ei kukkunudki alla. Seiklesin kuidagi oma kodinatega lennujaamast sõbra juurde, kuhu polnud just kõige lühem maa. Maganud öösel 2 tundi ja räigelt  väsinud, aga kes see siis uude kohta jõudes magama läheb. Kell 10 hommikul tehakse alkopoed lahti ja kaks korda võite arvata, kas see oli esimene koht, kuhu suundusime. Korralikult polnud ma üle 2 kuu tina pannud, sest vahepeal olid mingid jamad pankreasega ja arst ütles, et võtaksin vähe rahulikumalt :D Hommikused õlled läksid nagu limpsti sisse ja lõpuks tuli ka uni peale. Magasin paar tunnikest ja kella viiest olin juba püsti. Sõbral täpselt üle tee kasiino, kus nädala sees iga päev ka pokkeriturniire  korraldatakse. Tõmbasime veel mõned õlled peale ja kasiino poole, kus ennast turnale kirja panime (15$ + 1x addon), osavõtjaid 50 kandis. 1 meist langes umbes 40ndana välja, teine oli 15-s ja mina platseerusin 11-ndale kohale, finaallauast napilt välja. Turna lõpuks olin paras pehme poiss valmis ja põrutasime ühe jaapanlasest tüübiga linna suuremasse kasiinosse. Seal rahalauda miski 7-8h ja kasumit paarsada taala, oleks võibolla rohkemgi saanud, aga mõistus polnud päris kaine ja sai lollusi tehtud. Pool 8 hommikul  jõudsime koju ilusti magama.  Reedel ei toimunudki midagi erilist, päev läbi sai niisama passitud ja õhtul läksin üksinda jälle turniirile. Osavõtjaid 100 kandis ja lõpetasin tublil 24ndal kohal, ise olen rahul. Parem oligi, et läbi sai, kuna üle pika aja külastas mind sõber pohmell ja värisesin seal laua taga päris tugevalt, teised vaatasid, et mida ma nii räigelt seal kardan. Sippelt tuppa ja savu välja. Paar mahvi ja värin oli kadunud, ajee. Lugesin netist veel natuke aega anekdoote ja itsitasin  omaette, enne kui magama läksin.  Laupäeval magasin tugevalt üle lõuna ja kui ärkasin, polnudki kedagi kodus, kõik olid shoppama läinud. Hakkasin vaikselt õlli laskma ja mõtlesin ennast pilve jälle tõmmata. Ootasin siiski ühe kompanjoni ära, kes oli tööl ja hakkasimegi pihta. Lõpuks olime parajalt sodid ja pizza järgi, selleks kutsusime japsi järgi, kuna kes siis ikka uimas peaga jala kõnnib, võib ju auto alla jääda. Pizzaga sõitsime kuskile kaljunukale, kust oli randa hea vaade ja nägi surfareid. Päris  soojad on need ikka peast, murdlaine sõidab otse kivide poole ja need surfilauaga peal, teevad kivide vahel slaalomit. Pizza sai otsa ja tahtsin kiiresti ära minna, pärast pean veel pilves peaga mõnele surfarile appi tõttama. Samas rannas on vist hai ka paar korda see aasta rünnanud. Koju tagasi ja suitsetama jälle, lõpuks olime sõbraga täitsa sodid ja läks korralikuks õigimiseks. Tõime poest jäätist ja muud nänni ja lasime isuga. Paar mahvi veel peale ja läks veel suurema isuga, suurest söömisest on suulagi  ka lõhki, jube. Siis tuttu, et värske peaga ärgata ja pokkerit hakata mängima.  Täna hommikul ärkasin ja pea on kõike muud kui värske. Praegu juba 2h üleval olnud ja silm on ikka kinni ja jube uimane olla. Ei tea, kas pokkerist üldse täna midagi välja tuleb. Paar turnat teen aga rahalaud on lahtine. Rahalauaga üldse asjad kusised. Peale 110$ swingi sain 50$ tagasi mängitud, nüüd see 50 jälle sirgu tõmmatud. Võibolla mängimise asemel uuringi täna natuke oma käsi ja vaatan, kus see viga siis pesitseb.  Homme uuesti turnale, kogemusi ju vaja. Lähen võtan nüüd ühe õlle, räige janu raisk.    Näkemiin